Wednesday, March 19, 2014-5:05 AM
चेन्नई: भारत की यात्रा पर आये 36 वर्षीय एक अमेरिकी नागरिक की आज एक युवक ने पिटाई कर दी। उसे एक अस्पताल में भर्ती कराया गया है। पुलिस ने बताया कि हिमालय और बेंगलूर की यात्रा के बाद केविन बनार्ड आज यहां पहुुंचे। अमेरिका के चिकित्सा विश्वविद्यालय को एक संदेश भेजने के लिए वह इंटरनेट कैफे गये थे।
कैफे का कर्मचारी युवराज ने जब बनार्ड से तमिल में 38 रूपया चुकाने की बात कही तो वह नहीं समझ सका। पुलिस ने बताया कि दोनों एक दूसरे की बात नहीं समझ पा रहे थे, जिसके चलते बनार्ड ने कथित तौर पर युवराज को मुक्का मार दिया। इस पर उसने भी हमला कर दिया। अमेरिकी नागरिक को एक निजी अस्पताल में भर्ती कराया गया है।